b"\n_START_ARTICLE_\nPalau de Cesvaine\n_START_SECTION_\nHist\xc3\xb2ria\n_START_PARAGRAPH_\nEl castell d'estil anglo-alemany va ser constru\xc3\xaft entre 1890 i 1896. pel bar\xc3\xb3 Adolf Emil von Wulf (1840-1910)  descendent d'una fam\xc3\xadlia noble alemanya del B\xc3\xa0ltic, just al costat de la ru\xc3\xafnes del castell constru\xc3\xaft pels bisbes de l'Orde Livoni\xc3\xa0. La zona formava part de la governaci\xc3\xb3 de Liv\xc3\xb2nia de l'Imperi Rus. L'arquitecte berlin\xc3\xa8s Hans Grisebach (1848-1904) es va inspirar, amb la col\xc2\xb7laboraci\xc3\xb3 d'August Dinklage (1849-1920), no solament al renaixement alemany, sin\xc3\xb3 tamb\xc3\xa9 en elements de l'\xc3\xa8poca Tudor i del g\xc3\xb2tic angl\xc3\xa8s, amb torretes, balcons, finestres geminades i aconseguint el seu punt m\xc3\xa0xim en teulats i fa\xc3\xa7anes a l'anglesa. El romanticisme angl\xc3\xa8s era de moda a mitjan segle XIX a Alemanya i R\xc3\xbassia, per\xc3\xb2 aix\xc3\xad i tot, era inusual a Liv\xc3\xb2nia, on la noblesa local preferia mansions neocl\xc3\xa0ssiques._NEWLINE_L'arquitectura de pedra i granit polit connecta b\xc3\xa9 amb el parc d'etil angl\xc3\xa8s de 33 hect\xc3\xa0rees i on es troba tot el confort de l'\xc3\xa8poca. El castell va patir la revoluci\xc3\xb3 russa, la guerra civil que va seguir -a comen\xc3\xa7aments de les quals els propietaris van ser desallotjats- i el conflicte entre l'URSS i l'Alemanya nazi, per\xc3\xb2 va sobreviure totes aquestes proves, i l'interior va estar preservat en el moment de la Uni\xc3\xb3 sovi\xc3\xa8tica. A l'interior el tema principal era la ca\xc3\xa7a, amb una est\xc3\xa0tua de Diana, molts trofeus de ca\xc3\xa7a, i una decoraci\xc3\xb3 floral de tipus Jugendstil. La fusteria  i l'escala d'honor tamb\xc3\xa9 de fusta van ser notables. Tanmateix, un greu incendi el 2002 va destruir gran part del castell que s'est\xc3\xa0 restaurant. La finca tamb\xc3\xa9 inclou, estables i masies antigues comunes. _NEWLINE_El castell allotja un museu hist\xc3\xb2ric i una escola de secund\xc3\xa0ria de 500 estudiants de la zona."